CELEX: 32006R1406
Language: fi
Date: 2006-09-18 00:00:00
Title: Neuvoston asetus (EY) N:o 1406/2006, annettu 18 päivänä syyskuuta 2006 , maito- ja maitotuotealan maksun vahvistamisesta annetun asetuksen (EY) N:o 1788/2003 muuttamisesta

26.9.2006   
            
            
               FI
            
            
               Euroopan unionin virallinen lehti
            
            
               L 265/8
            
         
      NEUVOSTON ASETUS (EY) N:o 1406/2006,
   annettu 18 päivänä syyskuuta 2006,
   maito- ja maitotuotealan maksun vahvistamisesta annetun asetuksen (EY) N:o 1788/2003 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (2) 34 artiklan 1 kohdan b alakohdan mukaan neuvoston asetuksen (EY) N:o 1788/2003 (3) nojalla perittyjä tai takaisinperittyjä määriä pidetään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (4) 18 artiklassa tarkoitettuina käyttötarkoitukseensa sidottuina tuloina.
            
         
               (2)
            
            
               Talousarvioennusteiden parantamiseksi ja talousarviohallinnon joustavuuden lisäämiseksi on aiheellista varmistaa, että asetuksessa (EY) N:o 1788/2003 säädetty maksu on käytettävissä varainhoitovuoden alusta. Sen vuoksi olisi säädettävä, että maksu on maksettava kunkin vuoden lokakuun 16 päivän ja marraskuun 30 päivän välisenä aikana.
            
         
               (3)
            
            
               Jotta jäsenvaltioilta jaksolta 2005/2006 perittävä maksu olisi käytettävissä seuraavan varainhoitovuoden alusta, on aiheellista säätää, että kyseistä säännöstä sovelletaan 1 päivästä syyskuuta 2006.
            
         
               (4)
            
            
               Kyproksen, Latvian, Liettuan, Puolan, Slovenian, Slovakian, Tšekin tasavallan, Unkarin ja Viron, jäljempänä ’uudet jäsenvaltiot’, osalta toimitusten ja suoramyynnin viitemäärät vahvistettiin alun perin asetuksen (EY) N:o 1788/2003 liitteessä I olevassa taulukossa f. Tuottajien esittämien muuntamispyyntöjen johdosta komissio myöhemmin mukautti näitä määriä kunkin jäsenvaltion osalta kyseisen asetuksen 8 artiklan mukaisesti.
            
         
               (5)
            
            
               Suoramyynnin kansalliset viitemäärät vahvistettiin sen tilanteen mukaan, joka vallitsi ennen uusien jäsenvaltioiden liittymistä. Uusien jäsenvaltioiden maitoalalla on kuitenkin ollut rakennemuutosprosessi ja suoramyynnin hygieniasäännökset ovat tiukentuneet, minkä vuoksi vaikuttaa siltä, etteivät kovinkaan monet yksittäiset tuottajat ole hakeneet suoramyynnin tilakohtaisia viitemääriä. Näin ollen suoramyynnin tilakohtaisia viitemääriä on jaettu tuottajille kaiken kaikkiaan huomattavasti alle kansallisten viitemäärien ja suoramyynnin kansallisissa varannoissa on huomattavia käyttämättömiä määriä.
            
         
               (6)
            
            
               Tämän ongelman ratkaisemiseksi ja jotta voitaisiin käyttää kansallisissa varannoissa mahdollisesti käyttämättä olevat suoramyynnin määrät, on aiheellista sallia jaksolla 2005/2006 suoramyynnin viitemäärien kertaluonteinen siirto toimitusten viitemääriin, jos jokin uusi jäsenvaltio tätä pyytää.
            
         
               (7)
            
            
               Sen vuoksi asetusta (EY) N:o 1788/2003 olisi muutettava vastaavasti,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1788/2003 seuraavasti:
   
               1)
            
            
               Korvataan 3 artiklan 1 kohta seuraavasti:
               ”1.   Jäsenvaltioiden on suoritettava yhteisölle kansallisella tasolla erikseen toimitusten ja suoramyynnin osalta määritellyn, liitteessä I vahvistetun kansallisen viitemäärän ylityksestä johtuva maksu, ja ne maksavat suoritettavasta maksusta 99 prosenttia Euroopan maatalouden ohjaus- ja tukirahastolle (EMOTR) lokakuun 16 päivän ja marraskuun 30 päivän välisenä aikana kyseessä olevan kahdentoista kuukauden jakson jälkeen.”
            
         
               2)
            
            
               Lisätään 8 artiklan 1 kohtaan alakohta seuraavasti:
               ”Komissio voi samaa menettelyä noudattaen myös mukauttaa Kyproksen, Latvian, Liettuan, Puolan, Slovenian, Slovakian, Tšekin tasavallan, Unkarin ja Viron osalta jakson 2005/2006 kansallisten viitemäärien jakoa toimitusten ja suoramyynnin välillä kyseisen jakson päättymisen jälkeen asianomaisen jäsenvaltion pyynnöstä. Kyseinen pyyntö on esitettävä komissiolle ennen 10 päivää lokakuuta 2006. Tämän jälkeen komissio mukauttaa jakoa mahdollisimman nopeasti.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   1 artiklan 1 kohtaa sovelletaan 1 päivästä syyskuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä syyskuuta 2006.
      
         
            Neuvoston puolesta
         
         
            Puheenjohtaja
         
         J. KORKEAOJA
         
      
   
   
      (1)  Lausunto annettu 5. syyskuuta 2006 (ei vielä julkaistu virallisessa lehdessä).
   
      (2)  EUVL L 209, 11.8.2005, s. 1. Asetus sellaisena kuin se on muutettuna asetuksella (EY) N:o 320/2006 (EUVL L 58, 28.2.2006, s. 42).
   
      (3)  EUVL L 270, 21.10.2003, s. 123. Asetus sellaisena kuin se on viimeksi muutettuna vuoden 2005 liittymisasiakirjalla.
   
      (4)  EYVL L 248, 16.9.2002, s. 1.